[bookmark: _Hlk223438417]7.pielikums 
atklātā konkursā “Jaunaudžu kopšanas un mežu ieaudzēšanas pakalpojumi Smiltenes novadā”,
ID Nr. SNP/2026/73/AK
Līguma projekts 1. daļā

Līgums Nr. SNP- S – PA/______
par jaunaudžu agrotehnisko kopšanu, retināšanu

[bookmark: _Hlk169874881]Smiltenē, 	
Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums

[bookmark: _Hlk227834135]Smiltenes novada pašvaldība, nodokļu maksātāja reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuru pārstāv pašvaldības iestāde “Smiltenes novada Centrālā administrācija”, reģistrācijas Nr. 50900037271, kuras vārdā uz 2023.gada 28.jūnija saistošo noteikumu Nr.14/23 „Smiltenes novada pašvaldības nolikums” pamata ____________________________, turpmāk tekstā - Pasūtītājs, no vienas puses, 
un
______Pretendents________, reģistrācijas numurs: __________________, juridiskā adrese: _____________________, turpmāk tekstā - Izpildītājs, kuras vārdā un interesēs saskaņā ar _____________________ rīkojas __________________, no otras puses, 
katrs atsevišķi turpmāk – Puse un abas kopā – Puses, izsakot brīvu gribu, bez maldiem, spaidiem un viltus,
ņemot vērā Pasūtītāja īstenojamā projekta Nr. 25-09-C0LA0700-001374, “Lauksaimniecībā izmantojamo zemju apmežošana un jaunaudžu retināšana Smiltenes novada pašvaldības īpašumos”  ietvaros rīkotā atklātā konkursa procedūras “Jaunaudžu kopšanas un mežu ieaudzēšanas pakalpojumi Smiltenes novadā”, id.Nr. SNP/2026/73/AK, turpmāk tekstā – Iepirkums, rezultātu 1. daļā, Izpildītāja 2026.gada ___. ____________ piedāvājumu Iepirkumam, turpmāk - Piedāvājums, un Pasūtītāja Publisko iepirkuma komisijas 2026.gada ___.___________ lēmumu Nr. __________,  noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas ar savu darbaspēku un citiem resursiem veikt Pasūtītāja darba uzdevumu -  veikt jaunaudžu agrotehnisko kopšanu, retināšanu Smiltenes novada pašvaldības mežaudzēs (turpmāk – Pakalpojums vai Darbs) saskaņā ar Tehnisko specifikāciju (Līguma 1. pielikums) un Izpildītāja iesniegto Piedāvājumu (Līguma 2. pielikums), ievērojot šo Līgumu un spēkā esošos normatīvos aktus.
1.2. Parakstot šo Līgumu Izpildītājs apliecina, ka tam ir visas nepieciešamās atļaujas un/vai sertifikāti, aprīkojums un tehnika, kā arī Izpildītāja darbiniekiem ir visas nepieciešamās iemaņas un zināšanas, kas nepieciešamas pilnīgai un kvalitatīvai Pakalpojuma izpildei.
1.3. Izpildītājs par saviem līdzekļiem nodrošina visu nepieciešamo Pakalpojuma izpildei – darbaspēku, atbilstošu tehniku, tehniskos līdzekļus u.c. ar Pakalpojumu saistītās izmaksas, kuru izmaksas ir ierēķinātas Pakalpojuma cenā, atbilstoši Iepirkuma dokumentācijai un Piedāvājumam.
1.4. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu un Pasūtītāja prasībām.
 
2. Pakalpojuma sniegšanas termiņš, tā izpildes kārtība un nodošana
2.1. Pakalpojuma sniegšanas termiņš – no Līguma spēkā stāšanās dienas līdz  2029.gada 15. augustam atbilstoši Tehniskajai specifikācijai.
2.2. Pasūtītājs veic Pakalpojuma pasūtīšanu Izpildītājam ar darba uzdevumu (turpmāk – Darba uzdevums), nosūtot to uz Izpildītāja elektronisko pastu. 
2.3. Līguma izpildes un Pakalpojuma sniegšanas vieta ir Smiltenes novads. Precīzu Pakalpojuma sniegšanas vietu, kā arī Darba uzdevuma izpildes termiņu, Pasūtītājs norāda Darba uzdevumā atbilstoši Tehniskajai specifikācijai un Finanšu piedāvājumam.
2.4. Pasūtītājs  Darba uzdevumu sagatavo un nosūta elektroniski uz šajā Līgumā norādīto Izpildītāja  elektroniskā pasta adresi. Darba uzdevums, kas nosūtīts uz Izpildītāja norādīto elektroniskā pasta adresi, uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem.
2.5. Izpildītājs uzsāk Darba uzdevuma tikai pēc Darba uzdevuma saņemšanas. Ar Darba uzdevuma izpildes uzsākšanu Izpildītājs apliecina, ka ir zināma Pakalpojuma izpildes vieta – nogabala robežas dabā, saglabājamās dabas vērtības, ierobežojumi, kā arī citi apstākļi, kas norādīti Darba uzdevumā.
2.6. Ja Izpildītājs objektīvu iemeslu dēļ Pakalpojumu nevar izpildīt Darba uzdevumā noteiktajā termiņā, Izpildītājs ne vēlāk kā piecas kalendārās dienas pirms Darba uzdevuma izpildes termiņa beigām rakstveidā informē Pasūtītāju, norādot konkrētus neizpildes iemeslus. Izvērtējot Izpildītāja  norādītos iemeslus, Pasūtītājs  var veikt izmaiņas Darba uzdevumā. 
2.7. Par katru izpildītā Pakalpojuma daļu (Darba uzdevumu) Izpildītājs ne biežāk kā 1 (vienu) reizi mēnesī sagatavo un iesniedz Pasūtītājam (Pasūtītāja atbildīgajai personai Līguma izpildē) no savas Puses parakstītu Pakalpojuma daļas pieņemšanas – nodošanas aktu (turpmāk - Akts). Pasūtītājs to izskata un 5 (piecu) darba dienu laikā veic Pakalpojuma faktiskās izpildes pārbaudi dabā.
2.8. Pasūtītājs paraksta Aktu, ja nav iebildumu par veikto Pakalpojuma daļu, vai ja ir pamatoti iebildumi - sagatavo rakstisku pamatojumu veiktā Pakalpojuma daļas neatbilstībai tehnisko specifikāciju prasībām vai neatbilstībai Līguma noteikumiem un norāda uz nepieciešamajām darbībām situācijas risināšanai, attiecīgi nepieņemot konkrēto Pakalpojuma daļu. Pēc trūkumu novēršanas Izpildītājs atkārtoti iesniedz Pasūtītājam Līguma 2.7. punktā norādīto Aktu. 
2.9. Abpusēji parakstīts Akts ir pamats Izpildītājam izrakstīt rēķinu Pasūtītājam.

3. Pušu pienākumi un tiesības
3.1. Pasūtītājam, papildus jau Līgumā uzskaitītajam, ir arī šādi pienākumi un tiesības:
3.1.1. sniegt Izpildītājam informāciju, kas nepieciešama Pakalpojuma izpildei;
3.1.2. kontrolēt Izpildītāja izpildāmo Pakalpojumu atbilstību Līguma noteikumiem un dot Izpildītājam saistošus norādījumus pārkāpumu novēršanai;
3.1.3. Darbu izpildes laikā pārbaudīt Līguma izpildē iesaistītā Izpildītāja personāla kvalifikāciju, darba aizsardzības, vides aizsardzības prasību ievērošanu Pakalpojuma izpildes vietā, kā arī Līguma izpildē izmantojamo darba rīku un/vai instrumentu tehniskā stāvokļa atbilstību normatīvo aktu prasībām. Iepriekš minēto tiesību realizēšanai Pasūtītājs var piesaistīt kompetentas institūcijas;
3.1.4. vienpusēji apturēt Pakalpojumu izpildi uz periodu, kad nelabvēlīgi laika apstākļi, tai skaitā ilgstošas lietavas, pārāk liels mitrums augsnē, sausums, bieza sniega sega, ietekmē Pakalpojumu kvalitatīvu izpildi, par to paziņojot Izpildītājam;
3.1.5. Pasūtītāja pārstāvis var nekavējoties apturēt Pakalpojuma izpildi uz laiku līdz pārkāpuma novēršanai, ja konstatē normatīvajos aktos noteikto darba aizsardzības noteikumu vai Pasūtītāja noteikto norādījumu pārkāpumu;
3.1.6. ja Izpildītājs nenovērš Pasūtītāja īpašumam vai valdījumam radītos bojājumus, uzdot trešajai personai novērst bojājumus.
3.2. Izpildītājam, papildus jau Līgumā uzskaitītajam, ir arī šādi pienākumi un tiesības:
3.2.1. izpildīt Pakalpojumus, ievērojot normatīvo aktu un Pasūtītāja  noteiktās prasības:
3.2.1.1. Tehniskajā specifikācijā noteikto Pakalpojuma apjomu un termiņu, kvalitātes prasības Pakalpojuma izpildei;
3.2.1.2. visus ar darba aizsardzību, ugunsdrošību un vides aizsardzību saistītos normatīvos aktus, tai skaitā veikt nepieciešamos pasākumus;
3.2.2. piecu darba dienu laikā, nosūtot rakstveida paziņojumu, informēt Pasūtītāju par visiem apstākļiem, kas ietekmē Līguma un/vai Pakalpojuma izpildi, tai skaitā konfidenciālas informācijas aizsardzības pārkāpuma gadījumu, un saskaņot turpmāko rīcību;
3.2.3. uzturēt Pakalpojuma izpildei izmantojamos darba rīkus vai instrumentus tehniskā kārtībā atbilstoši normatīvajos aktos noteiktajām tehniskajām un darba aizsardzības prasībām;
3.2.4. saglabāt ar Līguma izpildi saistīto dokumentāciju un pēc Pasūtītāja pieprasījuma sniegt ar Pakalpojuma izpildi saistītu informāciju un paskaidrojumus;
3.2.5. ja Pakalpojuma izpildes laikā notiek nelaimes gadījums darbā, sastādīt aktu par nelaimes gadījumu darbā atbilstoši normatīvo aktu prasībām un trīs kalendāro dienu laikā pēc akta sastādīšanas rakstveidā informēt Pasūtītāju par nelaimes gadījumu darbā un nosūtīt Pasūtītājam akta par nelaimes gadījumu darbā kopiju;
3.2.6. nekavējoties apturēt Pakalpojuma izpildi pēc Pasūtītāja pieprasījuma Līgumā noteikto pārkāpumu gadījumos;
3.2.7. ja Izpildītājs Pakalpojuma izpildē radījis bojājumus Pasūtītāja īpašumam vai valdījumam, ar saviem resursiem novērst radītos bojājumus vai segt ar bojājumu novēršanu saistītās Pasūtītāja izmaksas;
3.2.8. Līgumā noteiktajos gadījumos Pasūtītāja noteiktajā termiņā novērst konstatētos trūkumus Pakalpojuma izpildē;
3.2.9. pirms Pakalpojuma izpildes uzsākšanas pieprasīt Pakalpojuma izpildes vietas (nogabala robežu) ierādīšanu dabā.
3.2.10. neskaidrību gadījumā prasīt, lai Pasūtītājs precizē Pakalpojuma izpildei nepieciešamo informāciju.
3.2.11. Izpildītājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
3.2.12. Izpildītājs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pasūtītāju, ja uz to kļūst attiecināms kāds no minētajiem ierobežojumiem.

4. Līgumcena un norēķinu kārtība
4.1. Plānotā maksimālā līgumcena par pilnā apjomā sniegtu Pakalpojumu atbilstoši Izpildītāja Piedāvājumam Iepirkumā, ir ___________ euro (summa vārdiem) bez pievienotās vērtības nodokļa, turpmāk Līgumcena. Pievienotās vērtības nodoklis Līgumcenai tiek piemērots, aprēķināts un maksāts normatīvajos aktos noteiktajā apmērā un kārtībā. Pasūtītājam nav pienākums izmantot Pakalpojumu par visu Līgumcenu.
4.2. Līguma un Pakalpojuma cenā ir iekļautas visas ar Pakalpojuma izpildi saistītās izmaksas, kas saistītas ar Līguma noteikumu izpildi. 
4.3. Pasūtītājs veic samaksu par saņemtajiem Pakalpojumiem saskaņā ar Līguma 2. pielikumā noteiktajām cenām, 20 (divdesmit) darba dienu laikā pēc Pasūtītāja pasūtītā Pakalpojuma saņemšanas, izpildītā Pakalpojuma daļas pieņemšanas ar Aktu un Izpildītāja iesniegtā maksājuma dokumenta, iesniegšanas Pasūtītājam. Samaksa par sniegtajiem Pakalpojumiem tiek veikta pamatojoties uz Izpildītāja iesniegtu rēķinu.
4.4. Izpildītāja Pasūtītājam iesniegtajos maksājuma dokumentos (rēķinos) ir jābūt norādītiem šādiem Pasūtītāja (maksātāja) rekvizītiem: 
4.4.1. šī Līguma numurs; 
4.4.2. projekts Nr.25-09-C0LA0700-001374, “Lauksaimniecībā izmantojamo zemju apmežošana un jaunaudžu retināšana Smiltenes novada pašvaldības īpašumos”  
4.4.3. sniegto Pakalpojumu uzskaitījums;
4.4.4. faktiski sniegtā Pakalpojuma daļas, par kuru tiek izrakstīts rēķins, Akta numurs un datums; 
4.4.5. šādiem norēķinu konta rekvizītiem:
	Maksātājs:
	Smiltenes novada pašvaldība

	Reģistrācijas Nr. 
	90009067337

	PVN maksātāja Nr.
	LV 90009067337

	Adrese
	Dārza iela 3, Smiltene, Smiltenes novads, LV 4729

	Bankas nosaukums
	

	Bankas kods
	

	Bankas konta Nr.
	


4.5. Izpildītājs rēķinus sagatavo elektroniskā formātā (turpmāk – e-rēķins) atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs, atbilstoši Grāmatvedības likuma  1. panta pirmās daļas 9. punktam, var sagatavot un iesniegt Pasūtītājam rēķinus, kas noformēti kā strukturēts elektronisks rēķins. e- rēķinu Izpildītājs nosūta Pasūtītājam uz e-adreses apakšadresi: REKINI@90009067337 vai e-pastu: erekini@smiltenesnovads.lv, papildus to nosūtot uz Pasūtītāja pārstāvja Līguma 10.2. punktā norādīto e-pastu. 
4.6. Ja Izpildītājs nav rēķinā iekļāvis šajā Līguma 4.4.punktā noteikto informāciju, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu. 
4.7. Par rēķina samaksas dienu tiek uzskatīta diena, kad Izpildītāja bankas norēķinu kontā ir saņemts Pasūtītāja veiktais maksājums.
4.8. Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
4.9. Par samaksas veikšanas dienu tiek uzskatīta diena, kurā Pasūtītājs veicis bankas pārskaitījumu Izpildītāja norēķinu kontā, kas norādīts šajā līgumā.
4.10. Ievērojot, ka Pakalpojuma sniegšanas termiņš pārsniedz vienu gadu, Izpildītājs, sākot no Līguma darbības 13. mēnesi, ir tiesīgs ierosināt, un Puses, abpusēji rakstiski vienojoties, var grozīt Līguma noteiktās Pakalpojumu cenas, saistībā ar šādiem objektīviem apstākļiem, kas tieši ietekmē Pakalpojumu cenas: 
4.10.1. Latvijas Republikā noteiktā minimālās darba samaksas apmēra paaugstināšanu vairāk par 15% (piecpadsmit procentiem); 
4.10.2. nodokļu un/vai nodevu, kas tieši saistīti ar Pakalpojumu sniegšanu, paaugstināšanu;
4.10.3. patēriņa cenu indeksa pieaugumu atbilstoši Latvijas Republikas Centrālās statistikas pārvaldes publicētajiem datiem, ja patēriņa cenu kāpums par vismaz 10% (desmit procentiem) pārsniedz iepriekšējā gada patēriņa, kas tieši ietekmē Līgumā noteikto preču vai pakalpojumu cenas. 
4.11. Ja Izpildītājs vēlas izmantot Līguma 4.10. punktā noteikto, Izpildītāja pienākums ir iesniegt Pasūtītājam pamatojumu Līguma 4.10.1. - 4.10.3. apakšpunktos noteikto Pakalpojuma izmaksu pieaugumam. Pakalpojumu cenas pieaugums Līguma darbības laikā nedrīkst pārsniegt 10% (desmit procentus) no Izpildītāja Piedāvājumā norādītajām Pakalpojuma cenām. 
4.12. Līguma 4.10. un 4.11. punktā atrunātie nosacījumi nav piemērojami, un Izpildītājs nedrīkst uz tiem atsaukties, ja dienā, kad Izpildītājs iesniedza savu piedāvājumu iepirkumā, bija pieņemti attiecīgo kompetento iestāžu lēmumi par grozījumiem normatīvajos aktos, kas nosaka Latvijas Republikā noteiktā minimālās darba samaksas apmēru, kā arī nodokļu un nodevu, kas tieši saistīti ar līgumsaistību izpildi, paaugstināšanu, kā arī patēriņa cenu indeksa pieaugumu.
[bookmark: bookmark6][bookmark: bookmark8]
5. Pušu atbildība
5.1. Izpildītājs atbild par Pakalpojuma pienācīgu izpildi, tā kvalitāti, atbilstību Līgumam un normatīvajiem aktiem, par izmantotā darbaspēka atbilstošu kvalifikāciju un darba drošību, kā arī par Pakalpojuma ietvaros izpildītajos darbos izmantotajiem materiāliem un tehniskajiem līdzekļiem.
5.2. Izpildītājs ir materiāli atbildīgs par nolīgtā Pakalpojuma izpildi, savu rīcību un nodarītajiem zaudējumiem Pasūtītājam, tā mantai, trešajām personām un darba izpildē izmantotā darbaspēka, darbarīku, materiālu, tehnisko līdzekļu u.c. kvalitāti.
5.3. Pasūtītājs atbild par savlaicīgu samaksu Izpildītājam par kvalitatīvi un nolīgtajā termiņā faktiski izpildītu Pakalpojumu.
5.4. Puses saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgi par Līguma saistību pārkāpšanu, otrai Pusei un/vai trešajām personām nodarīto kaitējumu, t.sk. cilvēku veselībai un dzīvībai, kas radušies Pakalpojuma izpildes laikā un/vai nekvalitatīvi veikto vai neveiktā Pakalpojuma izpildes dēļ.
5.5. Par katru nokavēto izpildītā Pakalpojuma samaksas dienu Pasūtītājs Izpildītājam maksā līgumsodu 0,1 % (nulle komats viens procents) apmērā no termiņā nesamaksātās Līgumcenas daļas, bet ne vairāk kā 10% no nesamaksātā maksājuma summas. 
5.6. Gadījumā, ja Izpildītāja vainas dēļ Līgums tiek izbeigts, jo Izpildītājs nepilda līgumu un tas tiek izbeigts Līguma 7.11. punktā noteiktajos gadījumos vai Izpildītājs vienpusēji atsakās no tā izpildes bez Pasūtītāja vainas, Pasūtītājam ir tiesības prasīt un Izpildītājs pienākums maksāt Pasūtītājam līgumsodu 5% apmērā no Līgumcenas.
5.7. Gadījumā, ja Izpildītājs nesniedz Pakalpojumu Tehniskajā specifikācijā vai Pasūtītāja noteiktajā apjomā vai termiņā, Pasūtītājam ir tiesības prasīt Izpildītājam maksāt līgumsodu 25,00 euro (divdesmit pieci euro) par katru konstatēto gadījumu un/vai nokavēto līgumsaistību izpildes dienu.
5.8. Gadījumā, ja Izpildītājs Pakalpojumu veicis nekvalitatīvi, neatbilstoši tehniskajā specifikācijā noteiktajām prasībām un nav novērsis Pasūtītāja iebildumus, Pasūtītājam ir tiesības prasīt Izpildītājam maksāt līgumsodu 25,00 euro (divdesmit pieci euro) par katru konstatēto neatbilstību Līgumam.
5.9. Ja Izpildītājam jāmaksā līgumsods Pasūtītājam, Pasūtītājs iesniedz rēķinu Izpildītājam. Ja Pasūtītājam jāmaksā līgumsods Izpildītājam, Izpildītājs iesniedz rēķinu Pasūtītājam. Līgumsoda samaksa neatbrīvo Pasūtītāju vai Izpildītāju no Līguma turpmākas pildīšanas un turpmākie norēķini notiek pēc Līgumsoda samaksas.
5.10. Izpildītāja pienākums ir pilnībā pasargāt Pasūtītāju no jebkādiem trešo personu prasījumiem, kas izriet no vai ir saistīti ar Pakalpojumu un/vai to izpildi un/vai šī Līguma vai tiesību aktu pārkāpumiem no Izpildītāja, Apakšuzņēmēju vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, tai skaitā, bet ne tikai, no jebkādiem prasījumiem, kas saistīti ar miesas bojājumiem, slimību vai traumu, nāves iestāšanos, mantas bojāšanu vai bojāeju, īpašuma, valdījuma vai lietošanas tiesību aizskārumu, nemantisku kaitējumu, autortiesību, preču zīmju, patentu, firmas, komercnoslēpuma vai citādu intelektuālā īpašuma aizskārumu, videi nodarīto kaitējumu.
5.11. Izpildītājs apņemas pilnībā pasargāt Pasūtītāju no jebkādām kompetentu iestāžu piemērotām sankcijām, kas izriet no vai ir saistītas ar darbiem un to izpildi un/vai šī Līguma vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību.
5.12. Šī Līguma 5.10. un 5.11. punktos minētajos gadījumos Izpildītāja pienākums ir nepieļaut Pasūtītāja iesaistīšanu šādos procesos un šādu prasījumu izvirzīšanu pret Pasūtītāju, bet, ja Pasūtītājs ticis iesaistīts šādos procesos un/vai pret Pasūtītāju vērsti šādi prasījumi un/vai piemērotas sankcijas, Izpildītājs nekavējoties atlīdzina Pasūtītājam visus šajā sakarā radušos zaudējumus, izdevumus un izmaksas, tostarp izdevumus par juridisko palīdzību pilnā apmērā.
5.13. Ja jebkādas trešo personu pretenzijas, kas vērstas pret Pasūtītāju un/vai Izpildītāju un kas izriet no vai ir saistītas ar Pakalpojumu un tā ietvaros veiktajiem darbiem un to izpildi, un/vai šī Līguma vai tiesību aktu pārkāpumiem no Izpildītāja vai tā piesaistīto personu puses, vai saistībā ar jebkādu citu vainojamu vai nevērīgu Izpildītāja vai tā piesaistīto personu darbību vai bezdarbību, vai kādi šajā sakarā piemēroti prasības nodrošinājuma vai citādi piespiedu līdzekļi būtiski kaitē Pasūtītāja interesēm (neatkarīgi no tā, vai Pasūtītājs ir attiecīgā procesa dalībnieks), Pasūtītājs, par to rakstveidā paziņojot Izpildītājam, ir tiesīgs pēc saviem ieskatiem iesaistīties šādu situāciju risināšanā, tai skaitā, bet ne tikai, vienoties ar trešajām personām par izlīgumu. Izpildītāja pienākums ir atlīdzināt visas Pasūtītājam šajā sakarā radušās izmaksas un izdevumus.
5.14. Izpildītājs ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un darbu procesā pielietoto materiālu kvalitāti, kā arī par pieaicināto Apakšuzņēmēju darbību.
5.15. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto darbu. Šādā gadījumā Izpildītājs nav tiesīgs atprasīt konkrēto preci, kā arī lūgt Pasūtītājam segt jebkādus Izpildītājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi ir izmantoti Darbiem, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Izpildītājam paredzētā jebkura maksājuma.

1. Apakšuzņēmēju un Līguma izpildē iesaistītā personāla nomaiņa
0. Pakalpojuma izpildei Izpildītājs piesaista savā Iepirkuma Piedāvājumā norādīto personālu (2.pielikums) un apakšuzņēmējus (ja attiecināms). Izpildītājs ir atbildīgs par piesaistītā personāla un apakšuzņēmēju sniegto pakalpojumu atbilstību Līguma prasībām.
0. Uzsākot Līguma izpildi, Izpildītājam jāiesniedz Pakalpojuma izpildē iesaistīto apakšuzņēmēju (ja tādus plānots iesaistīt un nav jau iesniegts šāds saraksts pie piedāvājuma Iepirkumam) sarakstu, kurā norāda apakšuzņēmēja nosaukumu, kontaktinformāciju, nododamo pakalpojumu vērtību un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Izpildītājam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Projektēšanas darbu izpildē. 
0. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus un personālu Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē. 
0. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
0. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
4. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst  Publisko iepirkumu likuma 42.panta otrās daļas 1., 2., 3., 4., 5., 6., 7. un 10. punktā minētajiem izslēgšanas iemesliem;
4. piedāvātais apakšuzņēmējs, kura sniedzamo  pakalpojumu vērtība ir vismaz 10 000,00 EUR (desmit tūkstoši euro, 00 centi), atbilst Publisko iepirkumu likuma 42.panta otrās daļas 1., 2., 3., 4., 5., 6., 7. un 10.punktā minētajiem izslēgšanas iemesliem;
4. apakšuzņēmēja maiņas rezultātā tiktu izdarīti tādi grozījumi Izpildītāja  piedāvājumā Iepirkumam, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
0. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
0. Izpildītājs apakšuzņēmēju/personāla piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 6.8. punktā norādītos dokumentus un informāciju.
0. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
7. pieteikums apakšuzņēmēja un/vai Izpildītāja  personāla nomaiņai vai piesaistīšanai, norādot nododamo darbu veidu un veicamo pakalpojumu vērtību/personāla (speciālista) pozīcija Līguma izpildē  (ja attiecināms);
7. apakšuzņēmēja un/vai Izpildītāja piesaistītā personāla apliecinājums par gatavību veikt konkrētos darbus atbilstoši Līguma priekšmetam. Apakšuzņēmēja apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
7. apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
0. Pasūtītājs apakšuzņēmēja vai Izpildītāja  personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem, un pozitīva lēmuma gadījumā saskaņo iesniegto apakšuzņēmēju un/vai Izpildītāja  personāla piesaisti/nomaiņu.
0. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
0. Pasūtītājs pieņem lēmumu atļaut vai atteikt Izpildītāja Iepirkumā iesniegtā personāla vai apakšuzņēmēja nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62.panta un Līguma noteikumiem.
0. Grozījumi Līgumam pievienotajā apakšuzņēmēju/ Izpildītāja personāla sarakstā tiek noformēti, reģistrējot pie Līguma Pasūtītāja saskaņoto apakšuzņēmēju/ Izpildītāja personāla sarakstu (konsolidēto versiju ar aktuālo informāciju).  Līdz ar jaunā saraksta reģistrēšanu pie Līguma, spēku zaudē iepriekšējais saraksts. Atsevišķi Līguma grozījumi par šo netiek sagatavoti.
0. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
0. Izpildītājs ir atbildīgs par to, lai saskaņā ar šo Līgumu Darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
0. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem.

1. Līguma grozīšanas un izbeigšanas kārtība
1. Puses, savstarpēji vienojoties, ir tiesīgas izdarīt izmaiņas Līgumā, ievērojot Līgumā un Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
1. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 7.3. punktā minētajos gadījumos.
1. Būtiski Līguma grozījumi ir pieļaujami jebkurā no šādiem gadījumiem:
2. ievērojot Līguma 7.4. un 7.5. punktus, kuru ietvaros, paredzēts veikt papildu atklātus darbus Pakalpojuma izpildes laikā vai tiek konstatēti darbi, kurus nav nepieciešams izpildīt. Šajā sadaļā atrunāto izmaiņu maksimālais apjoms nedrīkst pārsniegt 20% (divdesmit procentus) no kopējās Līgumcenas;
2. Līguma 7.7.punktā minētajā gadījumā, pamatojoties uz Publisko iepirkumu likuma 61.panta trešās daļas 1.punktu;
2. Izpildītāju aizstāj ar citu izpildītāju, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis izpildītājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi, kā arī tie Publisko iepirkumu likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai iepirkuma procedūras dokumentos.
7.4. Izpildītājs nav tiesīgs veikt patvaļīgu Pakalpojuma vai tā apjoma maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma nosacījumiem. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likumu un šī Līguma noteikumus attiecībā uz Līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu. 
7.5. Pasūtītājs ir tiesīgs veikt izmaiņas Līguma darbības laikā attiecībā uz Pakalpojuma apjomu, lai Līguma ietvaros veiktu darbus, kas nav minēti sākotnējā dokumentācijā, bet ir uzskatāmi par objektīvi nepieciešamiem, lai sasniegtu paredzēto Pakalpojuma gala rezultātu un lai nodrošinātu Pakalpojuma izpildi. 
7.6. Līgumā noteiktos Pakalpojuma daudzumus un (ja attiecināms) Līgumcenu Puses var grozīt:
7.6.1. ja faktiskie Pakalpojuma daudzumi ir lielāki nekā sākotnējā dokumentācijā paredzētie un ir ievēroti Līguma 7.4. vai 7.5. punkta nosacījumi;
7.6.2. par Pakalpojumu apjomu, kas nav paredzēti sākotnējā dokumentācijā, ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievērotas Līguma un normatīvo aktu prasības.
7.7. Piemērojot Publisko iepirkumu likuma 61. panta trešās daļas 1. punktu, Pasūtītājs ir tiesīgs veikt izmaiņas Tehniskajā specifikācijā, Izpildītājam uzdot veikt papildu Pakalpojumus, ja pirms Līguma slēgšanas objektīvu iemeslu dēļ nebija iespējams precīzi noteikt Pakalpojumu apjomu un Līguma darbības laikā Pasūtītājam atklājas šāda nepieciešamība, ja šādu grozījumu dēļ Līgumcenas pieaugums, ko noteic kā visu secīgi veikto grozījumu vērtības summu, nepārsniedz 30 (trīsdesmit) procentus no sākotnējās Līguma cenas, bet neieskaitot grozījumus, kuri veikti atbilstoši Līguma 7.3.1.apakšpunktam un 7.6. punktam.
7.8. Grozot Pakalpojuma apjomus, atbilstoši katram konkrētajam gadījumam var tikt grozīta arī  Līgumcena un citi atbilstošie noteikumi, ciktāl tas ir nepieciešams konkrēto grozījumu izpildei.
7.9. Līgumu var izbeigt pirms termiņa, Pusēm savstarpēji rakstveidā vienojoties vismaz 30 (trīsdesmit) dienas iepriekš.
7.10. Pasūtītājam ir tiesības vienpusēji izbeigt Līgumu pirms termiņa, iepriekš par to rakstveidā brīdinot Izpildītāju:
7.10.1. ja Izpildītājs sniedz Pakalpojumu neatbilstoši Iepirkuma nolikuma Tehniskās specifikācijas prasībām, par to rakstveidā brīdinot Izpildītāju 7 (septiņas) dienas iepriekš, ja Izpildītājs pēc Pasūtītāja rakstveida brīdinājuma saņemšanas 10 (desmit) dienu laikā nav novērsis šādus pārkāpumus;
7.10.2. ja Izpildītājs sniedz Pakalpojumu neatbilstoši Piedāvājuma finanšu piedāvājumā norādītajām cenām, par to rakstveidā brīdinot Izpildītāju 7 (septiņas) dienas iepriekš, ja Izpildītājs pēc Pasūtītāja rakstveida brīdinājuma saņemšanas 10 (desmit) dienu laikā nav novērsis šādus pārkāpumus;
7.10.3. Publisko iepirkumu likuma 64. pantā paredzētajos gadījumos vai 42. panta septītās daļas 1. punktā paredzētajos gadījumos, par to rakstveidā brīdinot Izpildītāju 7 (septiņas) dienas iepriekš;
7.10.4. ja Izpildītājs ar tiesas lēmumu atzīts par maksātnespējīgu vai tiek uzsākts Izpildītāja likvidācijas process, par to rakstveidā brīdinot Izpildītāju 7 (septiņas) dienas iepriekš.
7.10.5. ja Izpildītājs līguma izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus.
7.11. Papildus Līguma 7.10. punktā noteiktajiem gadījumiem Pasūtītājam ir tiesības vienpusēji atkāpties no Līguma, rakstveidā paziņojot par to Izpildītājam 3 (trīs) dienas iepriekš, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.12. Izpildītājs, rakstveidā paziņojot par to Pasūtītājam 10 (desmit) dienas iepriekš, vienpusēji var izbeigt Līgumu gadījumā, ja Pasūtītājs neveic maksājumus par sniegto Pakalpojumu Līgumā noteiktajā kārtībā un līgumsods sasniedz 10% (desmit procentus) no neveiktā maksājuma summas.
7.13. Ja Līgums tiek izbeigts, Izpildītājs nekavējoties pārtrauc Pakalpojuma izpildi, par ko tiek sastādīts Pakalpojuma nodošanas – pieņemšanas akts, un saņem samaksu par visu līdz Līguma izbeigšanas brīdim kvalitatīvi izpildīto Pakalpojumu 30 (trīsdesmit) dienu laikā, skaitot no dienas, kad Puses vai to pilnvaroti pārstāvji parakstījuši šajā Līguma punktā noteikto aktu un Izpildītājs ir iesniedzis atbilstošu rēķinu (ja samaksa jau nav veikta).

8. Konfidencialitāte un personas datu aizsardzība
8.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Vienošanās vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
8.2. Pusēm ir tiesības sniegt informāciju saviem piegādātājiem, darbiniekiem un pārstāvjiem, ja tām šī informācija ir nepieciešama Vienošanās izpildei. Puses apņemas nodrošināt minētās informācijas neizpaušanu no tās darbinieku vai trešo personu, kas piedalās Vienošanās izpildīšanā, puses.
8.3. Līguma 8.1.-8.2. punktos minētajiem noteikumiem nav laika ierobežojuma un uz tiem neattiecas Līguma darbības termiņš.
8.4. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Vienošanās noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
8.5. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Vienošanos, Regulu un Latvijas Republikas normatīvajos aktos noteikto.
8.6. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
8.7. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četri) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.
8.8. Puses apņemas ne vēlāk kā 14 (četrpadsmit) dienu laikā pēc Līguma izpildes iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.

9. Nepārvarama vara
9.1. Puses nav atbildīgas par Vienošanās saistību neizpildi vai nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Vienošanās saistību neizpilde ir radusies nepārvaramas varas vai ārkārtēja rakstura apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas vai ārkārtēja rakstura apstākļi ir radušies jau pēc tam, kad attiecīgā Puse ir nokavējusi kādu  saistību izpildi.
9.2. Pie nepārvaramas varas vai ārkārtēja rakstura apstākļiem pieskaitāmi:  epidēmijas, zemestrīce, plūdi, ugunsgrēks,  eksplozija  un jebkuras citas dabas katastrofas vai ekstrēmi laikapstākļi, kara darbības, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Vienošanās izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Līguma izpildi. Pie šādiem apstākļiem un to sekām netiek pieskaitīti tādi, kuru iestāšanos veicinājusi kādas Puses prettiesiska un/vai  pretēja Līguma noteikumiem, vainojama rīcība.  
9.3. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei, norādot informāciju, kas pierāda šādu apstākļu iestāšanos, iespējamo situācijas risinājumu, veiktās darbības, lai samazinātu Vienošanās izpildes atlikšanu nepārvaramas varas vai ārkārtēja rakstura apstākļu iestāšanās dēļ, cik tālu to iespējams īstenot, un jāveicina Līguma darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas vai ārkārtēja rakstura apstākļu iestāšanos, kā arī jānorāda kādā veidā un kurā daļā šo apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas vai ārkārtēja rakstura apstākļu iestāšanos, sekām un paredzamo ilgumu, ja tas ir paredzams. Pusei, kuras saistību izpildi apgrūtina nepārvaramas varas vai ārkārtēja rakstura apstākļi jāpieliek visas pūles, lai mazinātu ar tiem saistītās  kaitīgās sekas. 
9.4. Izbeidzoties nepārvaramas varas vai ārkārtēja rakstura apstākļiem, Puse, kuras saistību izpilde tikusi apgrūtināta ar nepārvaramas varas vai ārkārtēja rakstura apstākļu iestāšanos, ne vēlāk kā 3 (trīs) dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Vienošanās uzņemtās saistības.
9.5. Gadījumā, ja nepārvaramas varas vai ārkārtēja rakstura apstākļu ietekme turpinās ilgāk par 2 (diviem) mēnešiem un Puses neredz iespēju turpināt Līguma izpildi, jebkurai no Pusēm ir tiesības vienpusēji bez zaudējumu atlīdzības pienākuma izbeigt Līgumu, par to rakstveidā paziņojot otrai Pusei ne mazāk kā 10 (desmit) dienas iepriekš. 

10. Pušu pārstāvji
10.1. Izpildītāja pārstāvis jautājumos, kas saistīti ar šo Līgumu un tā izpildi, ir ___________________, tel. ____________, e-pasts: __________. Izpildītāja pienākums ir nodrošināt, ka šāds pārstāvis ir sasniedzams jebkurā brīdī darba laikā, izmantojot jebkuru no augstāk norādītajiem saziņas līdzekļiem. Jebkādi dokumenti, informācija un paziņojumi, kas nodoti Izpildītāja pārstāvim, uzskatāmi par pienācīgi nodotiem Izpildītājam.
10.2. Pasūtītāja pārstāvis un projekta vadītājs ir _____________, e-pasts: __________________; tel. _______________. Pasūtītāja pārstāvis uzrauga Līguma izpildi un ir pilnvarots pārstāvēt Pasūtītāju: pieņemt lēmumus, dot rīkojumus un darba uzdevumus Izpildītājam, parakstīt Pakalpojuma pieņemšanas nodošanas aktus, sniegt saskaņojumus šajā līgumā paredzētajos gadījumos, veikt ikdienas Līguma izpildes uzraudzību un no Pasūtītāja puses nepieciešamo dokumentu projektu sagatavošanu.

11. [bookmark: _Toc167079364][bookmark: _Toc200985509]Piemērojamās tiesības un strīdu risināšanas kārtība
11.1. [bookmark: _Hlk65483012]Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.
11.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.
11.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
11.4. Pusei ir jāatbild uz otras Puses piedāvāto strīda risinājuma priekšlikumu 5 (piecu) darbdienu laikā no tā saņemšanas dienas. Ja strīda risinājumu neizdodas panākt 20 (divdesmit) darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.
11.5. Pušu strīdi, kas rodas Pakalpojuma kvalitātes novērtēšanā Garantijas termiņa laikā, var tikt risināti, pieaicinot neatkarīgu sertificētu ekspertu/sertificētus nozares speciālistus vai valsts ekspertīzes institūcijas, un ekspertīzes izdevumus sedz Puse, kura saskaņā ar ekspertīzes slēdzienu/atzinumu ir vainojams. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi.

12. Citi noteikumi
12.1. Līgums stājas spēkā pēc abpusējas parakstīšanas un ir spēkā līdz abpusējai saistību izpildei.
12.2. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam, izņemot, gadījumu, ja Izpildītājs tiek aizstāts ar citu izpildītāju atbilstoši normatīvo aktu noteikumiem par komersantu reorganizāciju un pāreju, un šis izpildītājs neatbilst Publisko iepirkumu likuma 61. panta trešās daļas 4.punktā noteiktajam. 
12.3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kura pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
12.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību un pienākumu realizēšanu.
12.5. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas.
12.6. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāra dienu laikā rakstiski paziņo par to otrai Pusei. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz tās adresi, ja vien Puse - informācijas saņēmēja - nav iepriekš norādījis savādāk.
12.7. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
12.8. Līguma pielikumi ir pievienoti Līgumam kā tā neatņemamas sastāvdaļas:
12.8.1. 1. pielikums - Tehniskā specifikācija uz ____ (____) lapām;
12.8.2. 2. pielikums - Izpildītāja Piedāvājums Iepirkumam uz ___ (_____) lapām. 
12.9. Līgums parakstīts elektroniski ar drošu elektronisko parakstu, kas satur laika zīmogu*.  Elektroniski parakstītā Līguma datne glabājas pie katras no Pusēm.

13. Pušu rekvizīti un paraksti

Juridiskā adrese: drese: Dārza iela 3, Smiltene, 
Smiltenes novads, LV - 4729

1. pielikums
Līgumam Nr. SNP- S – PA/______
par jaunaudžu agrotehnisko kopšanu, retināšanu

Tehniskā specifikācija*

*Pielikums tiek sagatavots atbilstoši Iepirkuma Nolikumam un pievienots parakstot Līgumu







2. pielikums
Līgumam Nr. SNP- S – PA/______
par jaunaudžu agrotehnisko kopšanu, retināšanu

Piedāvājums*

* Pielikums tiek sagatavots atbilstoši Izpildītāja Piedāvājumam un pievienots parakstot Līgumu.
















